
Topdanmark udsteder kapitalbeviser

I forlængelse af fondsbørsmeddelelse nr. 12/2007 meddeles det hermed, at

Topdanmark pr. 13. juli 2007 udsteder 55 mio. euro hybrid kernekapital i form

af variabelt forrentede kapitalbeviser. 

Kapitalbeviserne er stående lån uden endelig udløbsdato. Topdanmark har dog ret

til at førtidsindfri kapitalbeviserne fra og med 15. september 2017 til kurs

pari efter forudgående tilladelse fra Finanstilsynet. 

Kapitalbeviserne forrentes med EURIBOR + 1,90 pct. til september 2017, herefter

med EURIBOR + 2,90 pct. 

Alle kapitalbeviser er på forhånd afsat til en kreds af professionelle

investorer. 

Den hybride kernekapital vil indgå på linje med egenkapital i opgørelsen af

Topdanmarks kapitalgrundlag. 

Over tid vil udstedelsen af den hybride kernekapital på 55 mio. euro medføre en

tilsvarende forøgelse af Topdanmarks tilbagekøbsprogram. 

Eventuelle henvendelser:

Lars Thykier, Direktør, Topdanmark Kapitalforvaltning

Telefon: 4474 3714

Steffen Heegaard, Kommunikations- og IR-direktør

Mobiltelefon: 4025 3524

